wickkiey/tamil-wikipedia-markdown huggingface dataset:
# மகா வீர சக்கரம்

**மகா வீர சக்கரம் ** (Maha Vir Chakra, MVC) எதிரிப்படைகளிடம் மிக உயர்ந்தளவு வீரதீரத்தையும் தன்னலமற்ற தியாகத்தையும் காட்டிய இந்தியப் படைவீரர்களுக்கான இந்திய இராணுவத்தின் இரண்டாவது மிக உயரிய விருதாகும். இவ்விருது போர்க்களத்தில் தரையிலோ, கடலிலோ வானிலோ வீரமரணம் அடைந்த படைவீரர்களுக்கும் மறைவிற்கு பின்னால் வழங்கக்கூடியதாம். இந்தி மொழியில் **மகாவீர்** என்பது தமிழில் **பெரும் வீரர்** என்ற பொருளில் வழங்கும்.  
## விருதின் தோற்றம்
விருது பதக்கம் தரமான வெள்ளியில் வட்டவடிவில் அமைந்துள்ளது. முகப்பில் ஐந்து முனை முத்திரை நட்சத்திரத்தின் நடுவில் வட்டமான தங்கமுலாமிட்ட அரசு இலச்சினை இருக்குமாறு புடைச்செதுக்கப் பட்டுள்ளது. பதக்கத்தின் பின்புறம் நடுவில் இரு தாமரை மலர்களுடன் தேவநாகரி மற்றும் ஆங்கில எழுத்துருக்களில் "மகா வீர சக்கரா" என்று புடைச் செதுக்கப்பட்டுள்ளது. இந்த விருது படைவீரரின் இடது மார்பில் 3.2 செ.மீ அகலமுள்ள அரை வெள்ளை அரை செம்மஞ்சள் வண்ண நாடாவுடன், செம்மஞ்சள் வண்ணம் இடது தோளிற்கு அண்மையில் இருக்குமாறு குத்தப்படுகிறது.  

விருது பெற்றோர் தங்கள் பெயரின் விகுதியில் எம்.வி.சி என்று போட்டுக் கொள்ளலாம்.  

## வரலாறு
இதுவரை 155க்கும் மேற்பட்ட வீரச்செயல்கள் அடையாளம் காணப்பட்டு விருது வழங்கப்பட்டுள்ளனர். ஒரே போரில் மிக கூடுதலான மகாவீரப் பதக்கங்கள் 1971ஆம் ஆண்டில் நடந்த இந்தியப் பாக்கித்தான் போரில் வழங்கப்பட்டன; அப்போது பதினோரு விருதுகள் இந்திய வான்படைக்கு வழங்கபட்டது.  

மகா வீர சக்கரம் பெற்றவர்களுக்கு இரண்டாம் முறையாகப் பெறுபவர்களுக்கு ஆடைப்பட்டயம் வழங்கவும் வகை செய்யப்பட்டுள்ளது. இவர்கள் தங்கள் பெயர் விகுதியில் MVC(Bar) என்று போட்டுக்கொள்ளலாம். 1965ஆம் ஆண்டு முதன்முறையாக இவ்விதியின்படி இருவருக்கு வழங்கப்பட்டது. இந்நாள்வரை ஆறுமுறை முதல் ஆடைப்பட்டயம் வழங்கப்பட்டுள்ளது: விங் கமாண்டர் ஜக்மோகன் நாத் (1962 & 1 செப்டம்பர் 1965), மேஜர் ஜெனரல் ராஜிந்தர் சிங் (19 மார்ச்சு 1948 & 6 செப்டம்பர் 1965), அருண் ஸ்ரீதர் வைத்யா (16 செப்டம்பர் 1965 & 5 திசம்பர் 1971), விங் கமாண்டர் பத்மநாப கௌதம் (6 செப்டம்பர் 1965 & 5 திசம்பர் 1971 (மறைவிற்குப்பின்னர்)), கர்னல் செவாங் ரின்ச்சென் (சூலை 1948 & 8 திசம்பர் 1971), மற்றும் பிரிகேடியர் சான்ட் சிங் (2 நவம்பர் 1965 & சனவரி 1972). இரண்டாம் ஆடைப்பட்டயங்கள் வழங்கப்பட்டவரில்லை.
# போல் கிப்


**போல் கிப்** (*Paul Gibb*, பிறப்பு: சூலை 11, 1913, இறப்பு: திசம்பர் 7, 1977) இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டியிலும், 287 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1938 - 1946 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பேடவுன் நடவடிக்கை



**பேடவுன் நடவடிக்கை** (*Operation Baytown*) என்பது [இரண்டாம் உலகப் போர்|இரண்டாம் உலகப் போரின்]] போது நடைபெற்ற ஒரு படையெடுப்பு நடவடிக்கை. நேச நாடுகளின் இத்தாலியப் படையெடுப்பின் ஒரு பகுதியான இதில் பெர்னார்ட் மோண்ட்கோமரி தலைமையிலான பிரித்தானிய 8வது ஆர்மி இத்தாலியின் கலபிரியா பகுதியில் தரையிறங்கியது. செப்டம்பர் 3, 1943ல் நடைபெற்ற இத்தரையிறக்கத்தில் நேச நாட்டுப் படைகள் சிசிலியிலிருந்து நேரடியாக தரையிறங்கு படகுகள் மூலம் இத்தாலியை அடைந்தன. பயணதூரம் மிகக்குறைவு என்பதால் கப்பல்களில் ஏறி பின் மீண்டும் தரையிறங்கு படகுகளுக்கு மாறி தரையிறங்கவில்லை. இவற்றின் தரையிறக்கத்துக்கு அச்சுப் படைகளிடமிருந்து பெரும் எதிர்ப்பு எதுவும் இல்லை. இத்தாலியப் படையெடுப்பின் முதன்மை தரையிறக்கம் சலேர்னோவில் தான் நிகழப்போகிறது என்பதை ஊகித்து விட்ட ஜெர்மானியத் தளபதி ஆல்பர்ட் கெஸ்சல்ரிங் தனது படைகளை கலபிரியாவிலிருந்து பின்வாங்க உத்தரவிட்டார். நேரடியாக மோதாமல் பாலங்களைத் தகர்த்தும், சாலைகளை மறித்தும் பிரித்தானியப் படை முன்னேற்றத்தை ஜெர்மானியர்கள் தாமதப்படுத்தினர். ஒரு வார காலத்துக்குள் கலபிரியா பகுதி முழுவதும் நேச நாட்டுக் கட்டுப்பாட்டில் வந்துவிட்டது.
# எட் கிட்டின்ஸ்


**எட் கிட்டின்ஸ்** (*Ed Giddins *, பிறப்பு: சூலை 20, 1971), இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 147 முதல்தர துடுப்பாட்டப் போட்டிகளிலும், 192 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 - 2000 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் கிரே


**ஜார்ஜ் கிரே** (*George Geary )*, பிறப்பு: சூலை 9, 1893, இறப்பு: மார்ச்சு 6, 1981) இங்கிலாந்து அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டியிலும், 549 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1934 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நோமன் கிப்போர்ட்


**நோமன் கிப்போர்ட்** (*Norman Gifford*, பிறப்பு: மார்ச்சு 30, 1940), இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1964 - 1973 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜேசன் கால்லியன்



**ஜேசன் கால்லியன்** (*Jason Gallian*, பிறப்பு: சூன் 25, 1971), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 259 முதல்தர துடுப்பாட்டப் போட்டிகளிலும், 231 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# லெஸ்லி கே



**லெஸ்லி கே** (*Leslie Gay*, பிறப்பு: மார்ச்சு 24, 1871, இறப்பு: நவம்பர் 1, 1949) இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 46 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1894 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# வீர சக்கரம்

**வீர சக்கரம்** (Vir Chakra, Vr.C) எதிரிப்படைகளிடம் மிக உயர்ந்தளவு வீரதீரத்தையும் தன்னலமற்ற தியாகத்தையும் காட்டிய இந்தியப் படைவீரர்களுக்கு இந்தியப் படைத்துறை வழங்கும் பரம வீர சக்கரம், மகா வீர சக்கரம் விருதுகளுக்கு அடுத்து மூன்றாவது மிக உயரிய விருதாகும். இவ்விருது போர்க்களத்தில் தரையிலோ, கடலிலோ வானிலோ வீரமரணம் அடைந்த படைவீரர்களுக்கும் மறைவிற்கு பின்னால் வழங்கக்கூடியதாம்.  

இவ்விருது பெற்றோர் தங்களின் பெயரின் பின்னால் Vr.C என்று போட்டுக்கொள்ளலாம்.  

## விருதின் தோற்றம்
இந்த விருது 1-3/8 அங்குல வட்டவடிவ வெள்ளிப் பதக்கமாகும். நடுவில் சக்கரமும் தங்க முலாமில் இந்திய அரசு இலச்சினையும் புடைச்செதுக்கப்பட்ட ஐம்முனை நட்சத்திரம் முகப்பில் உள்ளது. ஓரங்களில் விருதின் பெயர் பொறிக்கப்பட்டுள்ளது. ஓர் சுழலும் பட்டையத்திலிருந்து தொங்கவிடப்பட்டுள்ளது. பதக்கத்தின் விளிம்பில் நடுவில் இடைவெளி விடப்பட்டு தாமரை மலர்கள் இடையில் இருக்க இந்தியிலும் (தேவநாகரி) ஆங்கிலத்திலும் விருதின் பெயரும் ஆண்டும் குறிக்கப்படுகின்றன. 32 மி.மீ அகலமுள்ள அரை கரும்நீலம், அரை செம்மஞ்சள் நாடாவில் தொங்கவிடப்படுகிறது.
# ஆஷ்லே கைல்ஸ்


**ஆஷ்லே கைல்ஸ்** (*Ashley Giles*, பிறப்பு: மார்ச்சு 19 1973) என்பவர் இங்கிலாந்து அணியின் துடுப்பாட்டக்காரர் ஆவார். இவர் 54 தேர்வுத் துடுப்பாட்டப் போட்டிகளிலும், 62 ஒருநாள் பன்னாட்டுத் துடுப்பாட்டப் போட்டிகளிலும் 178 முதல்தர துடுப்பாட்டப் போட்டிகளிலும், 224 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998 - 2006 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். இவர் ஆரம்பகாலங்களில் வேகப்பந்து வீச்சாளராக விளையாட ஆரம்பித்தார். பின்னர் காயம் காரணமாக இடதுகை சுழற்பந்து வீச்சாளராக விளையாடினார்.
# சீ. பி. ஃபிரை

**சார்லஸ் புர்கெஸ் ஃப்ரை** (Charles Burgess Fry 25 ஏப்ரல் 1872 &nbsp; - 7 செப்டம்பர் 1956),  
**சி.பி. ஃப்ரை** எனப்படும், ஒரு இங்கிலாந்துத் துடுப்பாட்ட அணியின் முன்னாள் துடுப்பாட்ட வீரர், அரசியல்வாதி, தூதுவர், கல்வி, ஆசிரியர், எழுத்தாளர் ஆவார். இவர் துடுப்பாட்ட வீரராக பரவலாக அறியப்படுகிறார். ஜான் அர்லாட் இவரை பின்வருமாறு விவரித்தார்: "இவர் களியாட்டம் மற்றும் ஈகை உணர்வுகளின் மூலமாக அறியப்படும் வித்தியாசமான நபர் எனத் தெரிவித்தார் . இவர் 26 தேர்வு துடுப்பாட்டப் போட்டிகளில் விளையாடி உள்ளார். 394 முதல்தர துடுப்பாட்டப் போட்டிகளில் விளையாடி 30 ஆயிரத்திற்கும் அதிகமான ஓட்டங்களை எடுத்துள்ளார். அதில் இறுதி வரை ஆட்டமிழக்காமல் 258 ஓட்டங்களை எடுத்தது இவரின் அதிகபட்ச ஓட்டம் ஆகும்.  

## ஆரம்பகால வாழ்க்கை
சி.பி. ஃப்ரை குரோய்டோனில் பிறந்தார். ஒரு அரசு ஊழியரின் மகன் ஆவார். அவரது குடும்பத்தின் இரு தரப்பினரும் ஒரு காலத்தில் செல்வந்தர்களாக இருந்தனர். உதவித்தொகை வென்ற பிறகு, ஃப்ரை ரெப்டன் பள்ளியிலும் பின்னர் ஆக்ஸ்போர்டின் வாதம் கல்லூரியிலும் கல்வி கற்றார். அவர் ஜெர்மன் மொழியில் இரண்டாம் இடத்தைப் பிடித்தார்.  

தனது பதின்மூன்றாம் வயதில் 16 வயதிற்குட்பட்ட ரெப்டன் கால்பந்து அணிக்காக விளையாடினார். ஃப்ரை பள்ளியின் துடுப்பாட்டம் மற்றும் கால்பந்து அணிகளுக்கு தலைவராக விளையாடினார். மேலும் தடகளத்தில் பரிசுகளையும் வென்றார். தனது பதினாறு வயதில் அவர் FA கோப்பையில் விளையாடினார்.  

## சொந்த வாழ்க்கை
1898 ஆம் ஆண்டில், ஃப்ரை, சர்ரேயின் கில்ட்ஃபோர்டில் உள்ள ஹட்ச்லேண்ட்ஸ் பூங்காவைச் சேர்ந்த ஆர்தர் ஹோம் சம்னரின் மகளான பீட்ரைஸ் ஹோம் சம்னரை மணந்தார்; இந்தத் இணையருக்கு மூன்று குழந்தைகள் இருந்தனர்.  

1920களில், ஃப்ரையின் மன ஆரோக்கியம் கடுமையாக மோசமடையத் தொடங்கியது. அவர் தனது வாழ்க்கையின் ஆரம்பத்தில் மனநலப் பிரச்சினைகளை எதிர்கொண்டார். ஆக்ஸ்போர்டில் தனது இறுதி ஆண்டில் ஒரு மன உளைச்சலில் இருந்தார். இதன் விளைவாக, கல்வி ரீதியாக சிறப்பாக இருந்தாலும் மோசமான மதிப்பெண்களைப் பெற்றார். அவர் 1928 ஆம் ஆண்டில் இந்தியாவிற்கு விஜயம் செய்தபோது, ஒரு இந்தியர் தனக்கு மந்திரம் மூலம் தனது பிரச்சினைகளுக்குத் தீர்வு கண்டதாக நம்பினார். தனது வாழ்நாள் முழுவதும், அவர் வினோதமாக வழக்கத்திற்கு மாறான ஆடைகளை அணிந்திருந்தார். துடுப்பாட்டம் மற்றும் பிற விளையாட்டுக்கள் பற்றிய பிரபலமான எழுத்தாளராக ஆவதற்கு போதுமான அளவு இவர் குணமடைந்தார். ஒரு சமயத்தில் அவர் பிரைட்டனில் தங்கியிருந்தபோது, அவர் அதிகாலையில் கடற்கரையோரம் ஒரு நடைப்பயணத்திற்குச் செல்லும் போது திடீரென்று தனது உடைகள் அனைத்தையும் கழட்டி விட்டு நிர்வாணமாக சுற்றித் திரிந்தார்.  

1934 ஆம் ஆண்டில், அவரது 1939 ஆம் ஆண்டு சுயசரிதை, *லைஃப் வொர்த் லிவிங்கில்* , சீருடை அணிந்த பிரித்தானிய இளைஞர் அமைப்புகளான சாரணர் இயக்கம் மற்றும் ஹிட்லர் யூத் ஆகியவற்றின் இடையே வலுவான தொடர்புகளை உருவாக்கும் யோசனையுடன் அவர் ஜெர்மனிக்கு சென்றார். அங்கு அடோல்ப் ஹிட்லரையும் சந்தித்தார்.  

## இறப்பு
அவர் 1950 இல் டி.எஸ் *மெர்குரியில்* தனது பதவியில் இருந்து ஓய்வு பெற்றார். 1956 இல் லண்டனின் ஹாம்ப்ஸ்டெட்டில் இறந்தார். அவரது அஸ்தி ரெப்டன் பள்ளியின் பிரியரிக்கு அடுத்த ரெப்டன் பாரிஷ் தேவாலயத்தின் மயானத்தில் புதைக்கப்பட்டது. 2008 ஆம் ஆண்டில், அவரது பேரன் ஜொனாதன் ஃப்ரை (ரெப்டனில் ஆளுநர்களின் தலைவர்), "1872 சிபி ஃப்ரை 1956" என்று பொறிக்கப்பட்ட ஃப்ரை கல்லறையை மறுசீரமைப்பதில் கலந்து கொண்டார். துடுப்பாட்ட வீரர், அறிஞர், தடகள, ஆசிரியர் - தி அல்டிமேட் ஆல் ரவுண்டர் 'என அவரது கல்லறையில் எழுதப்பட்டிருந்தது.
# புரூசு பிரெஞ்சு



** புரூசு பிரெஞ்சு** (*Bruce French*, பிறப்பு: ஆகத்து 13, 1959), இங்கிலாந்து அணியின் துடுப்பாட்டக்காரர். இவர் 16 தேர்வுத் துடுப்பாட்டப் போட்டிகளிலும், 13 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1986 - 1990 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆர்தர் கிலிகன்


**ஆர்தர் கிலிகன்** (*Arthur Gilligan*,பிறப்பு: டிசம்பர் 23, 1894, இறப்பு: செப்டம்பர் 5, 1976) இங்கிலாந்து அணியின் முன்னாள் துடுப்பாட்டக்காரர் ஆவார். இவர் 11 தேர்வுத் துடுப்பாட்டப் போட்டியிலும் , 337 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922 - 1925 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

## ஆரம்பகால வாழ்க்கை
கிலிகன்டென்மார்க் ஹில், லண்டனில் கேம்பர்வெல்லின் ஒரு பகுதியில் பிறந்தார். வில்லி ஆஸ்டின் கிலிகன் மற்றும் ஆலிஸ் எலிசா கிம்ப்டன் ஆகியோருக்கு பிறந்த மூன்று மகன்களில் இவர் இரண்டாவது மகன் ஆவார். இவரது சகோதரர்கள் பிராங்க் மற்றும் ஹரோல்ட் ஆகியோர் உயர் மட்ட துடுப்பாட்டத்திலும் விளையாடினர். ஃபேர்ஃபீல்ட் பள்ளியில் படித்த பிறகு, 1906 முதல் 1914 வரை டல்விச் கல்லூரியில் கல்வி கற்றார், அங்கு தடகள மற்றும் துடுப்பாட்டத்தில் சிறப்பான திறனை வெளிப்படுத்தினார். துடுப்பாட்டத்தில் இவர் தனது சகோதரர்களைப் போலவே பள்ளியில் முதல் லெவன் அணியில் விளையாடினார்; 1913 இல், மூன்று சகோதரகளும் ஒரே அணியில் விளையாடினர். 1914 ஆம் ஆண்டில், பள்ளியின் மட்டையாட்ட சராசரி மற்றும் பந்துவீச்சு சராசரிகளில் முதலிடம் பிடித்தார். 1914 இல் இலார்ட்சு துடுப்பாட்ட மைதானத்தில் பள்ளி துடுப்பாட்டப் போட்டிகளில் விளையாடத் தேர்ந்தெடுக்கப்பட்ட இவர் மொத்தம் பத்து இழப்புகளை வீழ்த்தி இரண்டு போட்டிகளிலும் அரைநூறு ஓட்டங்கள் எடுத்தார். 1913 மற்றும் 1914 பள்ளி விடுமுறை நாட்களில் சர்ரே துடுப்பாட்ட அணி இவர்களின் இரண்டாவது லெவனில் விளையாட அழைத்தது.இவரது தந்தை அந்த மாவட்டக் குழுவில் உறுப்பினராக இருந்தார், மேலும் கிலிகன் லண்டனில் பிறந்ததால் இவர் அந்த அணி சார்பாக விளையாடத் தகுதி பெற்றார்.  

1914 ஆம் ஆண்டில், கிலிகன்கேம்பிரிட்ஜ், பெம்பிரோக் கல்லூரியில் நுழைந்தார். ஆனால் பல்கலைக்கழகத்தில் இவரது துடுப்பாட்ட வாழ்க்கை முதல் உலகப் போரினால் தடைபட்டது. இவர் 1915 முதல் பிரான்சில் லங்காஷயர் ஃபுசிலியர்ஸுடன் சண்டையிட்டார். 11 வது பட்டாலியனில் தலைவராக பணியாற்றினார். ஆனால் இவரது முறையற்ற நடத்தை அடிப்படையில் 1933 அக்டோபரில் இவர்கள் திருமணம் முறிவு பெற்றனர். இவர் 1934 ஆம் ஆண்டில் மீண்டும் திருமணம் செய்து கொண்டார். இவர் தனது இரண்டாவது மனைவி கேதரின் மார்கரெட் ஃபாக்ஸை ஒரு பனிச்சறுக்கு பயணத்தில் சந்தித்தார். அதன் பின்னர் வானொலி துடுப்பாட்ட வர்ணனையாளர்களில் ஒருவரானார். இவர் 1947 மற்றும் 1954 க்கு இடையில் தேர்வுத் துடுப்பாட்டப் போட்டிகளுக்கான பிபிசி வானொலி வர்ணனைக் குழுவின் உறுப்பினராகவும் இருந்தார். 1955 ஆம் ஆண்டில், இங்கிலாந்து வென்ற 1954-55 ஆஷஸ் தொடரைப் பற்றி *தி அர்ன் ரிட்டர்ன்ஸ்* என்ற நூலை எழுதினார். இங்கிலாந்தில், *நியூஸ் க்ரோனிகல் பத்திரிகைக்கு* துடுப்பாட்டம் பற்றி எழுதினார். இரண்டாம் உலகப் போரின் போது, கிலிகன்ராயல் விமானப்படையில் ஒரு நல அலுவலராக பணியாற்றினார்.
# டைச் பிரிமென்



**டைச் பிரிமென்** (*Tich Freeman*, பிறப்பு: மே 17, 1888, இறப்பு: சனவரி 28, 1965) இங்கிலாந்து அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டியிலும், 592 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1929 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அரோல்ட் கிலிகன்


**அரோல்ட் கிலிகன்** (*Harold Gilligan*, பிறப்பு: சூன் 29, 1896, இறப்பு: மே 5, 1978) இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டியிலும், 321 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# டாம் கொடார்ட்



**டாம் கொடார்ட்** (*Tom Goddard*, பிறப்பு: அக்டோபர் 1, 1900, இறப்பு: மே 22, 1966) இங்கிலாந்து அணியின் துடுப்பாட்டக்காரர். இவர் 8தேர்வுத் துடுப்பாட்டப் போட்டியிலும், 593 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1939 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அசோகச் சக்கர விருது


*இந்தக் கட்டுரை அசோகச் சக்கரம் விருது குறித்தானது. இந்திய அரசு இலச்சினை, அசோகச் சக்கரத்தினைக் குறித்த தகவல்கள் அறிய காண்க: அசோகச் சக்கரம்.*  

**அசோகச் சக்கரம்** (*Ashoka Chakra*) இந்தியப் படைத்துறையினால் போர்க்களத்தில் அல்லாது அமைதிக்காலத்தில் படைவீரர்கள் வெளிப்படுத்தும் மிக உயரிய வீரதீரச் செயல்களுக்காகவும் தன்னலமற்ற உயிர்த்தியாகத்திற்காகவும் வழங்கப்படுகின்றன. இது போர்க்காலத்தில் நிகழ்த்திய வீரச்செயல்களுக்கு வழங்கப்படும் பரம வீரச் சக்கரத்திற்கு இணையானது. இந்த விருது படைத்துறையில் அல்லாமல் குடிமக்களுக்கும் வழங்கப்படலாம்; மறைவிற்குப் பின்னரும் வழங்கப்படலாம்.  

இரண்டாம் முறையாகப் பெறுவோருக்கு பதக்கத்தின் நாடாவில் ஆடைப்பட்டயம் வழங்கப்படும். இந்த விருது பெற்றோர் பிற வீரச்செயல்களுக்காக கீர்த்தி சக்கரம் அல்லது சௌர்யா சக்கரம் பெற தடை இல்லை.
# கிரகாம் கூச்


**கிரகாம் கூச்** (*Graham Gooch*, பிறப்பு: சூலை 23, 1953), இங்கிலாந்து அணியின் துடுப்பாட்டக்காரர் ஆவார். இவர் 118 தேர்வுத் துடுப்பாட்டப் போட்டிகளிலும், 125 ஒருநாள் பன்னாட்டுத் துடுப்பாட்டப் போட்டிகளிலும் 581 முதல்தர துடுப்பாட்டப் போட்டிகளிலும், 614 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1975 - 1995 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.முதல் தரத் துடுப்பாட்டப் போட்டிகளில் இவர் 67,057 ஓட்டங்களை எடுத்து சாதனை படைத்தார்.  

கூச் லண்டனின் லெய்டன்ஸ்டோனில் உள்ள விப்ஸ் கிராஸ் பல்கலைக்கழக மருத்துவமனையில் பிறந்தார். அவர் கல்வி பயின்றார் பாய்ஸ் நார்லிங்டன் பள்ளி மற்றும் லேடனில் உள்ள லேடன் கண்ட்ரி ஆண்கள் உயர்நிலைப் பள்ளியில் பயின்றார். கூச் 1973 முதல் 1997 வரை முதல் தர துடுப்பாட்டப் போட்டிகளில் விளையாடினார். அவரது நேர்மையான நிலைப்பாடு,அதிரடியாக ஆடும் திறன் மற்றும் கனமான மட்டை போன்றவற்றினால் இவர் பரவலாக அறியப்பட்டார். மேலும் முதல் தரத் துடுப்பாட்டப் போட்டிகளில் அதிக ஓட்டங்கள் அடித்தவர் எனும் சாதனை படைத்தார்.நவம்பர் 8, 2011 அன்று, கிழக்கு லண்டன் பல்கலைக்கழகத்தின் கவுரவ விருதைப் பெற்றார்.  

## ஆரம்பகால வாழ்க்கை
1990 களின் நடுப்பகுதியில், கூச் லண்டனை தளமாகக் கொண்ட மருந்தகத்திற்கும் , ஆஸ்திரேலியாவை தளமாகக் கொண்ட மேம்பட்ட *ஹேர் ஸ்டுடியோவிற்கும்* முடி மாதிரிகளை விளம்பரப்படுத்தத் தொடங்கினார்.ஆடியோஜெனிக்கினால் இரண்டு உரிமம் பெற்ற கணினி விளையாட்டுகளை ,வெளியிட்டார். 1985 ஆம் ஆண்டில் கிரஹாம் கூச்சின் தேர்வுத் துடுப்பாட்டம் மற்றும் 1993 இல் கிரஹாம் கூச் உலகத்தரம் வாய்ந்த துடுப்பாட்டம் ஆகிய இரு விளையாட்டுக்காஇ வெளியிட்டார். . ஜூலை 47 இல், தனது 47 வது பிறந்தநாளுக்கு சில நாட்களுக்கு முன்பு, தி பார்க்ஸில் நியூசிலாந்து அ துடுப்பாட்ட அணிக்கு எதிராக மேரிலேபோன் துடுப்பாட்ட சங்கத்தின் (எம்.சி.சி) தலைவராக இருந்தபோது, அவர் முதல் தர துடுப்பாட்டப் போட்டியில் மீண்டு விளையாடினார்.அந்தப் போட்டியின் முதல் ஆட்டப் பகுதியில் ஓட்டம் எதுவும் எடுக்காமலும் இரண்டாவது ஆட்டப் பகுதியில் 5 ஓட்டங்கள் மட்டுமே எடுத்து ஆட்டமிழந்தார்.  

2007 ஆம் ஆண்டில் கர்ட்னி வால்ஷின் அணி மற்றும் ஆலன் பார்டர் அணிக்கு எதிராக பீச் துடுப்பாட்டப் போட்டியில் பங்கேற்க தனது விருப்பத்தை அறிவித்தார். 2011 இல் கூச் கிழக்கு லண்டன் பல்கலைக்கழகத்தில் மதிப்புறு முனைவர் பட்டம் பெற்றார். கிரஹாம் கூச் ஒரு வெஸ்ட் ஹாம் யுனைடெட்டின் ஆதரவாளர் ஆவார். 2014 ஆம் ஆண்டில், தி ராப் ஜார்ஜ் அறக்கட்டளையின் புரவலராக இவர் நியமிக்கப்பட்டார் .  

## சாதனை
இங்கிலாந்துக்காக தேர்வுத் துடுப்பாட்டப் போட்டியில் அதிக ஓட்டங்கள் எடுத்த வீரர்கள் வரிசையில் 8,900 ரன்களுடன் 2 ஆம் இடத்ஹில் இருந்தார். ஓய்வு பெறும் போது 9 ஆவது இடத்தில் இருந்தார்..தேர்வுத் துடுப்பாட்டப் போட்டியின் ஒரு ஆட்டப் பகுதியில் 333 ஓட்டங்கள் எடுத்தார். இதன்மூலம அதிக தனிநபர் ஓட்டங்களில் இங்கிலாந்து வீரர்களில் இவர் 3 ஆவது இடத்தில் உள்ளார். முதல் இரண்டு இடங்களில் லென் ஹட்டன் மற்றும் வாலி ஹம்மண்ட் ஆகியோர் உள்ளனர்.இலார்ட்சு மைதானத்தில் 1990 ஆம் ஆண்டில் இந்தியாவுக்கு எதிராக ஒரு தெர்வுத் துடுப்பாட்டப் போட்டியில் அதிக ஓட்டங்கள் எடுத்துள்ளார் ( 456). இங்கிலாந்துக்கான தேர்வுத் துடுப்பாட்ட வரலாற்றில் 100 அல்லது அதற்கு மேற்பட்ட ஓட்டங்களை 20 முறை அடித்த 8 வது வீரர் ஆவார்.அதிஅக் முறை அரை நூறுகள் அடித்த இங்கிலாந்து வீரர் எனும் சாதனையினைப் படைத்தார்.
# டேர்ரன் கோ


**டேர்ரன் கோ** (*Darren Gough*, பிறப்பு: செப்டம்பர் 18, 1970), இங்கிலாந்து அணியின் துடுப்பாட்டக்காரர். இவர் 58 தேர்வுத் துடுப்பாட்டப் போட்டிகளிலும், 159 ஒருநாள் பன்னாட்டுத் துடுப்பாட்டப் போட்டிகளிலும் 248 முதல்தர துடுப்பாட்டப் போட்டிகளிலும், 421 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1994 - 2003 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆல்ஃப் கோவர்


**ஆல்ஃப் கோவர்** (*Alf Gover*, பிறப்பு: பெப்ரவரி 29, 1908, இறப்பு: அக்டோபர் 7, 2001) இங்கிலாந்து அணியின் துடுப்பாட்டக்காரர் ஆவார். இவர் 4தேர்வுத் துடுப்பாட்டப் போட்டியிலும், 362 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1939 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவிட் கோவர்


**டேவிட் கோவர்** (*David Gower *, பிறப்பு: ஏப்ரல் 1, 1957), இங்கிலாந்து அணியின் முன்னாள் துடுப்பாட்டக்காரர். இவர் 117 தேர்வுத் துடுப்பாட்டப் போட்டிகளில்.விளையாடி 8231 ஓட்டங்களை எடுத்தார். அதில் அதிகபட்சமாக 215 ஓட்டங்களை எடுத்தார். 114 ஒருநாள் பன்னாட்டுத் துடுப்பாட்டப் போட்டிகளிலும் 448 முதல்தர துடுப்பாட்டப் போட்டிகளிலும், 430 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1978 - 1992 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

## ஆரம்பகால வாழ்க்கை
கோவர் 1957 இல் டன்ப்ரிட்ஜ் வெல்ஸில் பிறந்தார். இவரது தந்தை, ரிச்சர்ட் கோவர் ஓபிஇ, காலனித்துவ சேவைக்காக அப்போதைய பிரித்தானிய நிர்வாகத்தின் பிராந்தியமான டாங்கன்யிகா பிராந்தியத்தின் தலைநகரான தாருசலாமில் பணிபுரிந்தார். அங்கு கோவர் தனது குழந்தை பருவத்தின் பெரும்பாலான நாட்களை கழித்தார். டாங்கன்யிகாவுக்கு சுதந்திரம் வழங்கப்பட்ட பின்னர் இவரது குடும்பம் இங்கிலாந்து திரும்பியது, கோவருக்கு ஆறு வயதாக இருந்தபோது, கென்டில் குடியேறி பின்னர் லாபரோவிற்குச் சென்றார்.  

இவர் கேன்டர்பரியில் உள்ள கிங்கின் பள்ளியில் கலந்து கொள்ள உதவித்தொகை வழங்கப்பட்டது. கோவர் பள்ளியின் முதல் லெவன் அணியில் தனது 14 ஆம் வயதில் இடம் பெற்றார்.பின்னர் இவர் தலைவராக நியமிக்கப்பட்டார் .  

## சொந்த வாழ்க்கை
கோவர் 1980 களில் தனது காதலி விக்கி ஸ்டீவர்ட்டுடன் 10 ஆண்டு உறவு நிலைப் பொருத்தத்தில் இருந்தார், ஆனால் பின்னர் 1990 ஆம் ஆண்டு புத்தாண்டு தினத்தில் டைம்ஸில் வெளிவந்த அறிவிப்புடன் அந்த உறவினை முறித்துக் கொண்டார். பின்னர் இவர் 1992 ஆம் ஆண்டில் வின்செஸ்டர் கதீட்ரலில் ஆங்கிலோ / ஐஸ்லாந்தினைச் சேர்ந்தவரான தோருன் நாஷ் என்பவரை மணந்தார்.இவர்கள் ஹாம்ப்ஷயரில் வசிக்கிறார்கள். இவர்களுக்கு முறையே 1994 மற்றும் 1996 இல் பிறந்த அலெக்ஸ் மற்றும் சம்மி என்ற இரண்டு மகள்கள் உள்ளனர்.  

## துடுப்பாட்ட வாழ்க்கை
1976 ஆம் ஆண்டில் மேற்கிந்திய தீவுகள் துடுப்பாட்ட அணிக்கு எதிராக இங்கிலாந்து இளம் துடுப்பாட்ட அணியின் சார்பாக விளையாட கோவர் தேர்ந்தெடுக்கப்பட்டார். ஆகஸ்ட் 27 அன்று போர்ட் ஆஃப் ஸ்பெயினில் உள்ள குயின்ஸ் பார்க் ஓவலில் கோவர் விளையாடினார். மட்டையாட்டத்தில் கோவர் முதல் ஆட்டப் பகுதியில் 10 ஓட்டங்கள் மட்டுமே எடுத்தார், இங்கிலாந்து 164 ஓட்டங்களுக்கு ஆட்டமிழந்தது. இருப்பினும் மேற்கிந்தியத் தீவுகள் 201 ஓட்டங்கள் எடுத்தது. கோவர் இரண்டாவது ஆட்டப் பகுதியில் 49 ஓட்டங்கள் எடுத்தார்.  

இங்கிலாந்து 202 ஓட்டங்களுக்கு ஆட்டமிழந்தது, மேற்கிந்திய தீவுகளை 143 ஓட்டங்களில் ஆட்டமிழக்கச் செய்து 22 ஓட்டங்கள் வித்தியாசத்தில் இங்கிலாந்து அணி வெற்றி பெற்றது. 1978 ஆம் ஆண்டில் எட்க்பாஸ்டனில் நடந்த தேர்வுத் துடுப்பாட்டப் போட்டியில் அறிமுகமான அவர், தனது முதல் பந்தில் நான்கு ஓட்டங்களை எடுத்தார்.அந்த வீச்சினை, பாகிஸ்தானின் லியாகத் அலி வீசினார். ஜூலை 27 அன்று, கோவர் நியூசிலாந்திற்கு எதிராக விளையாடி, தனது முதல் தேர்வு நூறு ஓட்டங்களை எடுத்தார்.
# ஈ. எம். கிரேஸ்


**ஈ. எம். கிரேஸ்** (*E. M. Grace*, பிறப்பு: நவம்பர் 28, 1841, இறப்பு: மே 20, 1911) இங்கிலாந்து அணியின் துடுப்பாட்டக்காரர் ஆவார். இவர் 1தேர்வுத் துடுப்பாட்டப் போட்டியிலும், 314 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1880 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கிரயெம் பவுலர்



**கிரயெம் பவுலர்** (*Graeme Fowler*, பிறப்பு: ஏப்ரல் 20, 1957), இங்கிலாந்து அணியின் துடுப்பாட்டக்காரர் ஆவார். இவர் 21 தேர்வுத் துடுப்பாட்டப் போட்டிகளிலும், 26 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1983 - 1992 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அர்னால்ட் ஃபோதர்கில்


**அர்னால்ட் ஃபோதர்கில்** (*Arnold Fothergill*, பிறப்பு: ஆகத்து 26, 1854, இறப்பு: ஆகத்து 1, 1932) இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டியிலும், 40 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பிரெட் கிரேஸ்


**பிரெட் கிரேஸ்** (* Fred Grace*, பிறப்பு: திசம்பர் 13, 1850, இறப்பு: செப்டம்பர் 22, 1880) இங்கிலாந்து அணியின் துடுப்பாட்டக்காரர். இவர் 1தேர்வுத் துடுப்பாட்டப் போட்டியிலும், 195 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1880 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# டபிள்யூ. ஜி. கிரேஸ்



**வில்லியம் கில்பர்ட் டபிள்யூ. ஜி. கிரேஸ்** (*William Gilbert "W. G." Grace*, சூலை 18, 1848 - அக்டோபர் 23, 1915) என்பவர் இங்கிலாந்து துடுப்பாட்ட அணியின் முன்னாள் மட்டையாளர் ஆவார்.[[டபிள்யூ. ஜி. கிரேஸ்#cite note-1|<sup>[1]</sup>]] இவர் துடுப்பாட்ட வளர்ச்சியில் மிக முக்கியமான நபராகக் கருதப்படுகிறார். மேலும் துடுப்பாட்டத்தின் வரலாற்றில் சிறந்த மட்டையாளர்களில் ஒருவராகக் கருதப்படுகிறார். இவர் டபிள்யூ.ஜி என பரவலாக அறியப்படுகிறார். இவர் 1865 முதல் 1908 வரையிலான காலகட்டங்களில் 44 சர்வதேச முதல்தர போட்டிகளில் விளையாடினார். அந்த சமயத்தில் இங்கிலாந்து துடுப்பாட்ட அணி, க்லொசெஸ்டெர்ஷைர் மாகாண உள்ளூர் அணி, எம் சி சி, யு எஸ் இ இ ஆகிய அணிகளின் தலைவராக இருந்துள்ளார்.  

### கல்வி
கிரேஸ் முதலில் டவுனெண்டில் உள்ள மிஸ் ட்ராட்மன் பள்ளியில் பயின்றார். பின் விண்டர்போர்னிலுள்ள திரு கர்டிஸ் பள்ளியில் பயின்றார். இவரின் பதினான்கு வயது வரையில் திரு மாப்ளஸ் என்பவர் நடத்திய ரிட்ஜ்வே எனும் நாள்முறைப் பள்ளியில் பயின்றார். இவரின் பள்ளிக்கூட ஆசிரியரான டேவிட் பர்னார்ட் , கிரேஸின் தங்கை அலைசை திருமனம் புரிந்தார். 1863 இல் தீவிர நுரையீரல் அழற்சியினால் பாதிக்கப்பட்டார். நோய்த்தாக்குதலினால் இவர் முழு உயரத்தினை 6 அடி 2அங்குலத்தை அடைந்தார். எனவே இவர் வீட்டில் இருந்தபடியே ரெவெரென்ட் ஜான் டன் எனும் போதகரிடம் கல்வி பயின்றார்.
# மிச்சிகன் அவென்யூ (சிகாகோ)

**மிச்சிகன் அவென்யூ** (*Michigan Avenue*) சிகாகோ நகரில் வடக்கு-தெற்காக அமைந்துள்ள தெருவாகும். சிகாகோ தண்ணீர் தொட்டி, சிகாகோ கலை நிறுவனம், மில்லெனியம் பூங்கா போன்றவை மிச்சிகன் அவென்யூவில் உள்ளன. சிகாகோவாசிகளுக்கும் சுற்றுலாப்பயணிகளிடையே இத்தெரு புகழ் பெற்றுள்ளது.  

## வரலாறு

1924இல், முதன்முதலாக டிராபிக் விளக்குகள் சிகாகோவில் மிச்சிகன் அவென்யூவில் பொருத்தப்பட்டன.  

## வடக்கு மிச்சிகன் அவென்யூ மற்றும் தி மெக்னிபிசென்ட் மைல்

தற்போது சிகாகோ ஆற்றின் வடக்குப் பகுதி “தி மெக்னிபிசென்ட் மைல்” என்று அழைக்கப்படுகின்றது. சில நேரங்களில் ”தி மேக் மைல்” என்றும் அழைக்கப்படுகின்றது.  

## படங்கள்
# வார்ப்புரு:Infobox street

</small>}}  
| image =  
| caption = }  
| image2 = </>|}}  
| caption2 = }  
| label3 = முந்தையபெயர்கள் :  
| data3 = }  
| label4 = உரிமை:  
| data4 = }  
| label5 = பராமரிப்பு :  
| data5 = }  

| label6 = நீளம்:  
| data6 =  
| label7 = அகலம்:  
| data7 = }  

| label10 = அஞ்சல் குறி:  
| data10 = }  
| class10 = postal-code  
| label11 = Addresses:  
| data11 = }  
| label12 = அமைவிடம்:  
| data12 = }  
| class12 = ஊர்ப்பகுதி  
| label14 = ஆள்கூறுகள்:  
| data14 = }  

|label23 =  
|data23 = }  
|label25 = முதன்மை  
சந்திப்புகள்:  
|data25 = }  
|label27 =  
|data27 = }  

| header29 =  
| label30 = பயன்பாட்டிற்கு வந்தநாள்:  
| data30 = }  
| label31 = கட்டுமானம் துவக்கம் :  
| data31 = }  
| class32 = note  
| label32 = முழுமை பெற்ற நாள்:  
| data32 = }  
| label33 = துவக்க நாள்:  
| data33 = }  
| label34 = இடிக்கப்பட்ட நாள்:  
| data34 = }  

| label35 = வடக்கு:  
| data35 = }  
| label36 = கிழக்கு:  
| data36 = }  
| label37 = தெற்கு:  
| data37 = }  
| label38 = மேற்கு:  
| data38 = }  

}}<noinclude></noinclude>
# கிரான்ட் பூங்கா (சிகாகோ)

**கிரான்ட் பூங்கா** (*Grant park*, முன்னதாக **லேக் பார்க்**) சிகாகோ நகரில் உள்ள ஒரு பெரிய நகரப்பூங்கா. இதன பரப்பளவு 319 ஏக்கர்கள் அல்லது 1.29 சதுர கி.மீ.. சிகாகோவின் நடுவில் இருக்கும் இப்பூங்காவில் மில்லெனியம் பூங்கா, பக்கிங்ஹாம் நீர்வீழ்ச்சி, சிகாகோவின் கலை நிறுவனம் மற்றும் அருங்காட்சியகம் ஆகியவை உள்ளன. அமெரிக்க குடியரசுத் தலைவரும் அமெரிக்க உள்நாட்டுப் போர் தளபதியுமான யுலீசசு எசு. கிரான்ட்டின் நினைவாகல் இப்பூங்கா பெயரிடப்பட்டது. இதன் வடக்கில் ரான்டொல்ப் தேருவும் தெற்கில் ரூஸ்வேல்ட் சாலையும் மேற்கில் மிச்சிகன் அவென்யூ மற்றும் கிழக்கில் மிச்சிகன் ஏரியும் உள்ளன. இப்பூங்கா சிகாகோவின் முற்றம் என்று பரவலாக அழைக்கப்படுகிறது  

## வரலாறு
சிகாகோ நகர் உருவாக்கத் திட்டப்பணிகள் மிச்சிகன் அவென்யு பகுதிகளை பிரிக்காமல் காலியாக விட்டன. அரசு மிச்சிகன் அவென்யு பகுதி மக்களுக்காக அந்நிலங்கள் காலியாக வைக்கப்படும் என்று உறுதியளித்தது. 1890இல் டியர்போர்ன் கோட்டை சிகாகோவுடன் இணைக்கப்பட்டபோது இந்த நிலங்கள் "பொதுச்சொத்து. என்றென்றும் கட்டடங்கள் இல்லாமல் இருக்க வேண்டும்." என்று அறிவிக்கப்பட்டது. ஏப்ரல் 29, 1844 ஆம் நாள் சிகாகோ நகராட்சி இப்பகுதியை பூங்காவிற்கு என்று ஒதுக்கி இதற்கு லேக் பார்க் என்று பேரிட்டது.  

## நிகழ்வுகள்

- 1911இல் பன்னாட்டு வான்பயணவியல் சந்திப்பு இங்கே நடந்தது.
- 1968இல் சிகாகோ காவல் துறையினருக்கும் மக்களுக்கும் இங்கே சண்டை நடந்தது.
- 1979இல் திருத்தந்தை இரண்டாம் அருள் சின்னப்பர் இங்கே தொழுகை நடத்தினார்.
- 2008இல் அமெரிக்க குடியரசுத் தலைவர்-தெரிவு பராக் ஒபாமா தனது தேர்தல் வெற்றி பற்றிய பேச்சை இங்கு ஆற்றினார்
- வருடம் முழுவதும் இப்பூங்கா பல நிகழ்ச்சிகளை நடத்துகிறது.
- “டேஸ்ட் ஓப் சிகாகோ” ஒரு பெரிய சாப்பாட்டு திருவிழா மற்றும் பாட்டுக்கச்சேரியாகும். தொடர்ந்து பத்து நாட்கள் நடைபெறும்.

## அம்சங்கள்

### பக்கிங்ஹம் நீர்விழ்ச்சி
கிரான்ட் பார்க்கின் நடுவில் இருப்பது உலகின் பெரிய நீர்விழ்ச்சிகளில் ஒன்றான பக்கிங்ஹாம் நீர்விழ்ச்சியாகும். ரோகோகோ கல்யாண கேக் பாணியில் கட்டப்பட்ட இந்த நீர்விழ்ச்சி 1927 ஆம் ஆண்டு கேடி பக்கிங்ஹாமின் கேடி ஸ்டர்ஜெஸ் என்பவர் சிகாகோ நகரத்திற்கு பரிசாக தந்தார். இந்நீர்விழ்ச்சி ஏப்ரில் மாதம் முதல் அக்டோபர் மாதம் வரை 20 நிமிட இடைவெளியில் தண்ணீரை வெளியேற்றுகிறது. அம்மாதங்களில் காலை ஒன்பது மணி முதல் பத்து மணி வரை மற்றுமே இயங்கும்.  

மற்றும் ரிச்சர்ட் ஜ. டெலி பூங்கா கிரான்ட் பூங்காவின் வடக்கு பக்கமாக உள்ளன]]
# டொம் கிரவெனி


**டொம் கிரவெனி** (*Tom Graveney*, பிறப்பு: சூன் 16, 1927), இங்கிலாந்து அணியின் துடுப்பாட்டக்காரர். இவர் 79 தேர்வுத் துடுப்பாட்டப் போட்டிகளிலும், 732 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 - 1969 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# விக்கிப்பீடியா:உங்களுக்குத் தெரியுமா/மே 18, 2011


- **இரஃப்லேசியா அர்னால்டி** (படம்) உலகிலேயே மிகப்பெரிய தனித்த மலர்களைத் தரும் தாவரமாகும்.
- **புளூஸ்டார் நடவடிக்கை** என்பது அம்ரித்சர் நகரின் பொற்கோயிலில் தஞ்சம் புகுந்த சீக்கியப் பிரிவினைவாதிகளைப் பிடிக்கும் பொருட்டு இந்திய இராணுவத்தினரால் மேற்கொள்ளப்பட்ட நடவடிக்கை ஆகும்.
- **பிபனாச்சி எண்கள்** எனப்படும் எண் வரிசையை பிபோனாச்சி கண்டு பிடிக்கவில்லை.
- **நாடு கடந்த தமிழீழ அரசு** என்பது அனைத்துலக சட்டமரபு நெறிகளுக்கு அமைவாக இலங்கையிலும் வெளிநாடுகளிலும் பரவி வாழும் தமிழீழத்தவர்களின் தற்காலிக அரசமைப்பு ஆகும்.
- தமிழ் நாட்டுப்புற வழக்கில் இடம்பெறும் **முத்துப்பட்டன் கதை** 18ம் நூற்றாண்டில் சாதி மாறித் திருமணம் செய்து கொண்ட முத்துப்பட்டனின் வாழ்வை விவரிக்கிறது.
# சுந்தர் பிச்சை


**சுந்தர் பிச்சை** என்று அறியப்படும் பிச்சை சுந்தரராசன் (பிறப்பு: சூன் 10, 1972), இந்திய அமெரிக்க வாழ் கணினி தொழில் நுட்ப மேலாளர் ஆவார். இவர் அல்பபெட் (Alphabet Inc.) மற்றும் அதன் துணை நிறுவனமான கூகுள் முதன்மை செயல் அலுவலர் ஆவார்.  

## ஆரம்பகால வாழ்க்கை மற்றும் கல்வி
**சுந்தர் பிச்சை** தமிழ் நாட்டில், மதுரை மாவட்டத்தில் பிறந்தார். இவரது தந்தை ரகுநாத பிச்சை மற்றும் தாயார் லட்சுமி ஆவார். இவர் சென்னையில் உள்ள சவகர் வித்தியாலயா பள்ளியில் பத்தாம் வகுப்பும், வனவாணி பள்ளியில் பன்னிரெண்டாம் வகுப்பும் படித்தார். பிறகு ஐ.ஐ.டி கரக்பூரில் உலோகப் பொறியியல் பயின்ற இவர், ஸ்டான்போர்ட் பல்கலைக் கழகத்தில், பொருளறிவியல் பட்டம் பெற்றார். பின்னர் வார்ட்டன் மேலாண்மைப் பள்ளியில் மேலாண்மைப் பட்டம் பெற்றார்.  

## பணி
**சுந்தர் பிச்சை** 2004 ஆம் ஆண்டு கூகுள்இல் இணைந்தார். இவர் கூகிள் வாடிக்கையாளர் மென்பொருள் தயாரிப்புகள் தொகுப்பில் முக்கியப் பங்கு வகித்தார். தற்போது கூகிள் நிறுவனத்தின் தலைமை செயல் அதிகாரியாக பணியாற்றுகிறார். 2013 ஆம் ஆண்டு மார்ச் 13 ஆம் நாள் ஆன்டி ரூபின் பதவி விலகிய பிறகு ஆண்ட்ராய்டு பிரிவிற்கும் சேர்த்து தலைவரானார். கூகுள் வரைபடம், ஆய்வு, வணிகம், விளம்பரம், ஆண்ட்ராய்டு, குரோம், உள்கட்டமைப்பு, கூகுள் ஆப்ஸ் ஆகியவற்றின் தலைவராக இருந்த இவர், கூகுள் உறவு நிறுவனங்களின் புதிய கூட்டு நிறுவனமான ஆல்பாபெட்டு உருவாக்கம் நிறைவுற்ற பிறகு, கூகுளின் முதன்மைச் செயல் அலுவலராகப் பொறுப்பேற்க உள்ளார். 2019 ஆம் ஆண்டு டிசம்பர் 5 ஆம் திகதி முதல் ஆல்பாபெட்டு என்ற நிறுவனத்தின் தலைவர்களாக இருந்த லாரி பேஜ் மற்றும் சேர்ஜி பிரின் ஆகியோர் விலகி இவரை இரண்டு நிறுவனங்களுக்கும் ஒரே தலைமை செயல் அதிகாரியாக நியமித்துள்ளார்கள்.  

## விருது
- பத்மபூசண் விருது (2022)
# புனித அந்தோனியார்

**புனித அந்தோனியார்** என்ற தலைப்பில் உள்ள கட்டுரைகள்:  

## நபர்
- புனித அந்தோனியார் (பதுவை) (1195–1231), பிரான்சிஸ்கன் சபையைச் சேர்ந்த குருவும், கத்தோலிக்க புனிதரும் ஆவார்.
- புனித வனத்து அந்தோனியார் (251–356)
- அந்தோனி மரிய கிளாரட் (1807–1870)

## திரைப்படம்
- புனித அந்தோனியார் (திரைப்படம்), 1977-ஆம் ஆண்டு நாஞ்சில் துரை இயக்கத்தில் வெளிவந்த தமிழ்த் திரைப்படமாகும்.

id:Paulus#Paus Katolik Roma
# ராபின் குக் (அமெரிக்க எழுத்தாளர்)


**மரு. ராபின் குக்** (*Dr. Robin Cook*, பிறப்பு மே 4, 1940; நியூ யார்க் நகரம், நியூ யார்க்), பொது மக்கள் நலவாழ்வு, மருத்துவத் துறைகளைக் குறித்து எழுதும் ஓர் அமெரிக்க மருத்துவர், புதின எழுத்தாளர் ஆவார். மருத்துவத் துறைப் பின்னணியில் விறுவிறுப்பான கதைகளை எழுதுவதற்காக அறியப்படுகிறார். ராபின் குக்கின் பல நூல்கள் நியூயார்க் டைம்சின் அதிகம் விற்கப்படும் நூல்கள் பட்டியலில் இடம்பெற்றுள்ளன. இன்னும் பல நூல்கள் ரீடர்சு டைச்செசுட்டு இதழ்களில் இடம்பெற்றுள்ளன. இவரது நூல்கள் கிட்டத்தட்ட 100 மில்லியன் படிகள் விற்றுள்ளன.
# பொதுக்கயத்துக் கீரந்தை

**பொதுக்கயத்துக் கீரந்தை** சங்ககாலப் புலவர். இவரது பாடலாகக் குறுந்தொகை 337 எண் கொண்ட ஒரே ஒரு பாடல் மட்டும் உள்ளது.  

கயம் என்றால் குளம். பொதுக்கயம் என்பது ஊரின் பெயர்.  

## பாடல் சொல்லும் செய்தி
இவள் பெருமுது செல்வர் பலருக்கு ஒரே ஒரு மகள். இவள் உலகம் அறியாத மடமைப் பண்பினள். இவளது முலை முகிழ்முகிழ்த்தது. கிளி போன்ற குரல் மாறிக் **கிழக்கு வீழ்த்தது**. அடித்தொண்டைக்கண்ணதாயிற்று பல் விழுந்து முளைத்து வரிசைப்பட்டுள்ளன. உடலைச் சில :wikt:சுணங்குகள் அழகுபடுத்துகின்றன. இவற்றையெல்லாம் நான் அறிவேன். அவளுக்குத் தெரியாது. என்ன ஆவாளோ என்று கவலைப்பட்டுக்கொண்டிருக்கிறேன். நீ வேறு அவளைத் தரும்படி கெஞ்சுகிறாய். நான் என்ன செய்வேன்? - குறை இரக்கும் தலைவனிடம் தோழி இவ்வாறு கூறுகிறாள்.
# குருதிவளிக்காவி



**ஹீமோகுளோபின்**, அல்லது **ஈமோகுளோபின்** அல்லது **குருதிவளிக்காவி** (Hemoglobin) என்பது மனிதனதும் இதர முதுகெலும்பிகளினதும் சில முதுகெலும்பிலிகளினதும் குருதியில் உள்ள ஒரு முக்கிய கூறு ஆகும். இது செங்குருதியணுக்களில் உள்ள இரும்பு தனிமத்தைக் கொண்ட ஆக்சிசன் கடத்தும் உலோகப் புரதத்தைக் குறிக்கிறது. ஆக்சிசனுடன் இணைந்த நிலையில் அதற்கு ஆக்சிஹீமோகுளோபின் என்று பெயர்.  

இது உடலில் குறிப்பிட்ட அளவில் பேணப்படுதுவது உடல்நலத்துக்கு அவசியம். இது குருதிப் புரதங்களில் மிக முக்கியமான புரதமாகும்.  

பெரும்பான்மையான முதுகெலும்பிகளில் குருதிவளிக்காவி நான்கு குளோபின் புரத மூலக்கூறுகள் பிணைந்து உருவாக்கப்பட்டுள்ளது. ஒவ்வொரு குளோபினும் இரும்புத் தனிமத்தைக் கொண்ட ஈம் (ஹீம்) எனப்படும் அமைப்புடன் இணைந்துள்ளது. ஈமோகுளோபின் எனப்படும் பெயருக்கு இதுவே காரணம் ஆகும்.  

குருதிவளிக்காவி சுவாசப்பையில் இருந்து உயிர்வளியை உடலின் ஏனைய பாகங்களுக்குக் காவிச்செல்கின்றது. மீன்கள் போன்ற கடல் வாழ் உயிரினங்களில் செவுள் எனப்படும் சுவாச உறுப்பு நீரில் கரைந்துள்ள உயிர்வளியை உள்ளெடுத்த பிற்பாடு ஏனைய பாகங்களுக்கு காவிச்செல்வதற்கு குருதிவளிக்காவி உதவுகின்றது. ஒவ்வொரு குருதிவளிக்காவி மூலக்கூறாலும் நான்கு உயிர்வளிக்கூறுகள் எடுத்துச்செல்லப்படுகின்றன. இவை உயிரணுக்களுக்குள் விடப்படுகின்றது. உயிரணுக்களில் இருந்து வெளிவிடப்படும் கரியமிலவளியின் சில சதவீதங்கள் (20–25%) குருதிவளிக்காவியால் காவப்படுகின்றது, இச்சந்தர்ப்பத்தில் கரியமிலவளியுடன் இணைந்த நிலையில் இது காபமினோ ஈமோகுளோபின் (Carbaminohaemoglobin) என அழைக்கப்படுகின்றது. ஏனையவை நீருடன் கரைந்து கார்போனிக் அமிலமாக உருவாகி செங்குருதியணுக்களால் எடுத்துச் செல்லப்படுகின்றது. கார்பனோராக்சைடு ஈமோகுளோபினுடன் இணைந்து உருவாகும் சேர்வை காபொக்சி ஈமோகுளோபின் எனப்படும்.  

குருதிவளிக்காவி செங்குருதியணுக்களைவிட வேறு பகுதிகளிலும் (மூளையில் கரும்பதார்த்தம், பெருவிழுங்கிகள், மூச்சுச் சிற்றறை) காணப்படுகின்றது. இங்கு அது உயிர்வளி இணைவு எதிர்ப்பியாகவும் இரும்பு வளர்சிதைமாற்றக் கட்டுப்படுத்தியாகவும் செயல்படுகின்றது.
# போதனார்

**போதனார்** சங்ககாலப் புலவர். நற்றிணை 110 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் உள்ளது.  
## பெயர் விளக்கம்
இவரத் பாடல் "பிரசம் கலந்த வெண்நுவைத் தீம்பால்" என்று தொடங்குகிறது. போதம் என்னும் சொல் பாலைக் குறிக்கும். இப் புலவரின் இயற்பெயர் தெரியாத நிலையில் பாலுண்ணச் செய்யும் செய்தியமைந்த பாடலைப் பாடியதால் எட்டுத்தொகை தொகுப்பு நற்றிணை நூலைத் தொகுத்தவர் 'போதனார்' என்று பெயர் சூட்டியுள்ளார்.  
- போது = மலர்ந்துகொண்டிருக்கும் பூ.
- மலர் = முழுமையாக இதழ் விரிந்த பூ.
- போது < போதம் < பூக்கும் அறிவு.
- மலர் = மன உணர்வு (மலர்மிசை ஏகினான் - திருக்குறள் 3)
போதனார் - இயற்பெயர். (இதன் பொருள் விளக்கப்பட்டுள்ளது)  

## பாடல் சொல்லும் செய்தி
### சிறுவிளையாடி
செவிலி சிறுமிக்குப் பாலூட்டுகிறாள். ஒரு கையில் வெள்ளிக்கிண்ணத்தில் தேன் கலந்த பால். மற்றொரு கையில் சிறிய கோல். தோலின் நுனி பூப்போல் உள்ளது. கோலை அடிப்பது போல் சுழற்றிக்கொண்டு உண் என்று ஊட்ட வருகிறாள். சிறுமி உண்ண மறுத்துப் பந்தலைச் சுற்றி ஓடுகிறாள். செவிலி கால் ஓய்ந்துவிடுகிறது. சிறுமி ஓடுகிறாள். இது சிறுவிளையாட்டு.  
#### அறிவும் ஒழுக்கமும்
சிறுவிளையாட்டி உலக அறிவையும், குடும்ப ஒழுக்கத்தையும் எங்குக் கற்றுக்கொண்டாள் என்று செவிலி வியக்கிறாள்.  
##### ஒழுக்கம்
(அவள் இப்போது கொழுநன் வீட்டில் வாழ்கிறாள்.) கொழுநன் வீட்டில் வறுமை. தந்தை அனுப்பிவைத்த சோற்றை அவள் உண்ணவில்லை. கொழுநன் வீட்டு-உணவு இல்லாதபோது பட்டினி கிடக்கிறாள். கிடைத்தபோது மட்டும் உண்கிறாள். (தேன்பால் பருக மறுத்து ஓடியவள்) பட்டினி கிடக்கும் ஒழுக்கத்தை எங்கே கற்றுக்கொண்டாள்? - செவிலியின் வியப்பு.
# போந்தைப் பசலையார்

**போந்தைப் பசலையார்** சங்ககாலப் புலவர்.அவை, அகநானூறு 110 எண் கொண்ட ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் இடம்பெற்றுள்ளது.  

தலைவிக்கு நிகழந்ததைத் தோழி செவிலிக்கு அறத்தொடு நிறகும் இந்தப் பாடல் ஒரு நிகழ்வின் தொடர் போல அமைந்துள்ளது.  
## நிகழ்வு
### புகார்த்தெய்வம்
நான் சொல்லப்போகும் செய்தி இவளைப் பெற்ற தாய்க்குத் தெரிந்தாலும் பரவாயில்லை. ஊருக்கே தெரியினும் பரவாயில்லை. வேறு வழி இல்லை. புகார்த்தெய்வத்தை நோக்கிச் சூளுரைத்து உண்மையைக் கூறுகிறேன்.  
### தொடலை ஆயம்
தோழிமார் கூடித் தொட்டு விளையாடிக்கொண்டிருந்தோம். பின் சிற்றில் இழைத்தோம். சிறுசோறு ஆக்கினோம். இப்படி விளையாடிய வருத்தம் தீரச் சிறிதே அமர்ந்திருந்தோம்.  
### தங்கின் மற்று எவனோ
அங்கு ஒருவன் வந்தான். பேச்சுக்கொடுத்தான். "தடமென் பணைத்தோள் மட நல்லீரே! பொழுதும் போய்விட்டது. களைப்பாகவும் இருக்கிறது. மெல்லிலை பரப்பில் விருந்து உண்டபின் அமைதியாக இருக்கும் உம் சிறுகுடியில் தங்கினால் என்ன? என்று வினவினான். அவனைப் பார்த்ததும் இவள் தலைவணங்கி நின்றாள். நான் சொன்னேன், 'இவை நிமக்கு உரிய செயல்கள் அல்ல'.  
### கொடி நுடங்கு நாவாய் காணாமோ
அவள் லேசானாள். கொடி அசையும் வணிக நாவாயைக் காட்டினாள். மீன் வல்சிதான் எங்கள் உணவு என்றாள். இவளது ஆயத்தார் பலரும் அவ்விடத்தில் நிற்காமல் சென்றுவிட்டனர். அவள் என்னைப் பார்த்துச் சொன்னாள். 'நன்னுதால்! நானும் போகட்டுமா' என்றாள். அதன் பொருள் நான் போகவேண்டும் என்பது எனக்குப் புரிந்துவிட்டது. நானும் விலகினேன்.  
### அவன்
அப்போது அவன் தேரின் கொடிஞ்சியைப் பற்றிக்கொண்டு நின்றது என் கண்ணை விட்டு அகலவில்லை.
# மொஹான் லால் கிரேரோ


** மொஹான் லால் கிரேரோ ** (Mohan Lal Grero, பிறப்பு: சூன் 14, 1956), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் கொழும்புமாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் முதல் தடவையாக நாடாளுமன்றத்திற்குத் தெரிவு செய்யப்பட்டவர்.  

## வாழ்க்கைக் குறிப்பு
3/1, ரெய்மோன்ட் வீதி, நுகேகொடையில் வசிக்கும் இவர் பௌத்தமதத்தைச் சேர்ந்தவர்,  
- மொஹான் லால் கிரேரோ
# ஸ்லாப்ஸ்டிக் நடவடிக்கை



**ஸ்லாப்ஸ்டிக் நடவடிக்கை** (*Operation Slapstick*) என்பது இரண்டாம் உலகப் போரின் போது நடைபெற்ற ஒரு படையெடுப்பு நடவடிக்கை. நேச நாடுகளின் இத்தாலியப் படையெடுப்பின் ஒரு பகுதியான இதில் பிரித்தானிய 1வது வான்குடை டிவிசன் இத்தாலியின் தாரந்தோ நகரைத் தாக்கிக் கைப்பற்றியது.  

இத்தாலி மீது படையெடுக்க நேச நாட்டுப் படைகள் முடிவு செய்த போது சலேர்னோ மற்றும் கலபிரியா பகுதிகளில் மட்டும் படைகளைத் தரையிறக்க முடிவு செய்தனர். ஆனால் செப்டம்பர் 3, 1943ல் இத்தாலி-நேசநாட்டுப் படைகள் இடையே போர் நிறுத்தம் கையெழுத்தாகி இத்தாலி சரணடைந்தது. இதனால் பிற இடங்களிலும் படைகளைத் தரையிறக்க வாய்ப்புகள் உருவாகின. இதனைப் பயன்படுத்தி தாரந்தோ துறைமுகத்தைக் கைப்பற்ற நேச நாட்டு உத்தியாளர்கள் திட்டமிட்டனர். செப்டம்பர் 9ம் தேதி பிரித்தானிய 1வது வான்குடை டிவிசனை ஏற்றிக் கொண்டு நான்கு பிரித்தானியக் கப்பல்கள் தாரந்தோவிற்குச் சென்றன. அவற்றுக்குத் துணையாக பல போர்க்கப்பல்களும் சென்றன. இத்தாலியப் படைகளின் சரணடைவுக்குப் பின் தராந்தோ பகுதியில் சில ஜெர்மானியப் படைப்பிரிவுகளே நிறுத்தப்பட்டிருந்தன. அவற்றின் தளபதி, தன்னிடம் உள்ள சொற்பப் படைகளைக் கொண்டு நேச நாட்டுத் தரையிறக்கத்தைத் தடுக்க இயலாது என்று உணர்ந்தார். எனவே தராந்தோ நகரிலிருந்து பின்வாங்கி விட்டார். தராந்தோவில் எந்த எதிர்ப்புமின்றி நேரடியாகத் துறைமுகத்திலேயே பிரித்தானியப் படைகள் தரையிறங்கின. எதிர்ப்பில்லையெனிலும் படைகளைத் தாங்கிச் சென்ற ஒரு கப்பல் துறைமுகத்திலிருந்த கண்ணிவெடி மீது மோதி மூழ்கியதில் நூற்றுக்கணக்கான வீரர்கள் கொல்லப்பட்டனர். செப்டம்பர் 9ம் தேதி இரவுக்குள் தாரந்தோ நகரும் துறைமுகமும் பிரித்தானியர் வசமாகின.
# அனோமா கமகே


** அனோமா கமகே ** (Anoma Gamage), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில் தெரிவு செய்யப்பட்ட தேசிய பட்டியல் உறுப்பினர். இவர் முதல் தடவையாக நாடாளுமன்றத்திற்குத் தெரிவு செய்யப்பட்டவர்.  

## வாழ்க்கைக் குறிப்பு
19/6A சுனான்திராம வீதி, களுபோவில, தெஹிவளையில் வசிக்கும் இவர் பௌத்தமதத்தைச் சேர்ந்தவர்,  
- அனோமா கமகே
- அனோமா கமகே
# நாபொலி



**நாபொலி** (*Napoli*, ) அல்லது **நேப்பிள்ஸ்** (*Naples*) இத்தாலியின் பெரும் துறைமுக நகரங்களுள் ஒன்று. இது கம்பானியா மண்டலம் மற்றும் நாபொலி மாகாணத்தின் தலைநகராக விளங்குகிறது. இத்தாலியின் மேற்கு கடற்கரையில் அமைந்துள்ள இந்நகர் 2800 ஆண்டுகள் பழமை வாயந்தது. ஐரொப்பிய பண்பாட்டிலும் வரலாற்றிலும் மிக முக்கியமான இடத்தைப் பெற்றுள்ளது. இதன் நகர மையம் யுனெஸ்கோ அமைப்பால் உலகப் பாரம்பரியக் களமாக அறிவிக்கப்பட்டுள்ளது.
# ஜார்பம் காம்லின்


**ஜார்பம் காம்லின் ** (Jarbom Gamlin, பிறப்பு 16 ஏப்ரல் 1961) ஓர் இந்திய அரசியல்வாதியும் அருணாச்சலப் பிரதேசத்தின் தற்போதைய முதலமைச்சரும் ஆவார். இவர் இந்திய தேசிய காங்கிரசு கட்சியின் அருணாச்சலப் பிரதேசத் தலைவரும் ஆவார்.  

## இளமை
காம்லின் சோக்ஜார் காம்லினிற்கு மகனாக மேற்கு சியாங் மாவட்டத்திலுள்ள அலோங்கில் பிறந்தார். அசாமிலுள்ள கோல்ப்பரா சைனிக் பள்ளியில் படித்தபோது 1976-77 ஆண்டுகளில் பள்ளி மாணவர் தலைவராக இருந்துள்ளார். தில்லியின் புனித இசுடீபன் கல்லூரியிலிருந்து வரலாற்றில் பட்டப்படிப்பை முடித்தார். தில்லிப் பல்கலைக்கழகதின் வளாக சட்ட மையத்தில் (Campus Law Centre) சட்டப்படிப்பை முடித்தார்.  

## அரசியல் வாழ்வு
காம்லின் தமது அரசியல் வாழ்வை *அனைத்து அருணாச்சலப் பிரதேச மாணவர் சங்கத்* துவக்கினார்.  

### அருணாச்சலப் பிரதேச முதலமைச்சர்
ஏப்ரல் 30, 2011இல் தோர்ச்யீ காண்டு உலங்கு வானூர்தி விபத்தில் உயிரிழந்த பின்னர் இடா நகரில் கூடிய காங்கிரசு சட்டப்பேரவை உறுப்பினர்கள் இவரை தம் தலைவராகத் தேர்ந்தெடுக்க மே 5, 2011 அன்று அருணாச்சலப் பிரதேச மாநிலத்தின் ஏழாவது முதலமைச்சராகப் பொறுப்பேற்றுக் கொண்டார்.
# ஹேமால் குணசேகர


**ஹேமால் குணசேகர ** (*HEMAL GUNASEKERA*, பிறப்பு: திசம்பர் 25, 1959), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் மாத்தறை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் முதல் தடவையாக நாடாளுமன்றத்திற்குத் தெரிவு செய்யப்பட்டவர்.  

## வாழ்க்கைக் குறிப்பு
தயானி, வெல்லாக்க, வெலிகமையில் வசிக்கும் இவர் பௌத்தமதத்தைச் சேர்ந்தவர்,  
- ஹேமால் குணசேகர
# எம். எச். ஏ. ஹலீம்


**எம். எச். ஏ. ஹலீம்** (*M. H. A. Haleem*, பிறப்பு: ஆகத்து 29, 1956), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் கண்டி மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.  

ஐக்கிய தேசியக் கட்சியின் வேட்பாளராக 2015 நாடாளுமன்றத் தேர்தலில் கண்டி மாவட்டத்தில் போட்டியிட்டு 111,011 விருப்பு வாக்குகள் பெற்று நாடாளுமன்றத்திற்குத் தெரிவானார்.  
## வாழ்க்கைக் குறிப்பு
16/2 பவுசியா கார்டன், மாவில்மடைவீதி, கண்டியில் வசிக்கும் இவர் இசுலாம் மதத்தைச் சேர்ந்தவர்,  

- எம். எச். ஏ. ஹலீம்
# குலசேகரன்பட்டினம்


**குலசேகரப் பட்டினம்** (Kulasekharapatnam) என்பது இந்தியாவின் தமிழ்நாடு மாநிலம் தூத்துக்குடி மாவட்டம், திருச்செந்தூர் வட்டம், உடன்குடி ஊராட்சி ஒன்றியம், குலசேகரன்பட்டினம் ஊராட்சியில் மன்னார் வளைகுடா கடற்கரையில் அமைந்த ஒரு சிற்றூர் ஆகும். இவ்வூரில் புகழ்பெற்ற முத்தாரம்மன் கோயில் உள்ளது. மேலும் இவ்வூரில் இஸ்ரோவின் இராக்கெட் ஏவுதளம் அமையவுள்ளது.  

## அமைவிடம்
திருச்செந்தூர் - கன்னியாகுமரி செல்லும் சாலையில் அமைந்த குலசேகரன்பட்டினம் உடன்குடிக்கு கிழக்கே 5 கி.மீ. தொலைவிலும், திருச்செந்தூருக்கு தெற்கே 18 கி.மீ. தொலைவிலும், கன்னியாகுமரிக்கு வடகிழக்கே 80 கி.மீ. தொலைவிலும் அமைந்துள்ளது.  

## தொழில்கள்
இங்கு கடல் மீன் பிடித்தலே முக்கியத் தொழில். இங்கு புதிய அனல் மின் நிலையம் ஒன்று கட்டப்பட்டுகிறது. 760 ஏக்கர் அரசு புறம்போக்கு நிலத்தினில் இது கட்டப்படுகிறது தமிழ் நாடு மின்சார வாரியமும், பாரத மிகு மின் நிறுவனமும் (பெல்) இணைந்து 2x800 மெகாவாட் மிக உய்ய அனல் மின் திட்டம் ஒன்றை, உடன்குடி பவர் கார்ப்பரேசன் லிட் (Udangudi Power Corporation Ltd) என்ற பெயரில் உடன்குடி கிராம எல்லைக்குட்பட்டு, குலசேகரபட்டிணத்தின் நுழைவில் அமைக்கப்படவுள்ளது. ஆரம்ப வேலைகள் துரிதமாக நடைபெற்று வருகிறது. திட்ட மதிப்பீடு ரூ.8694 கோடி; முடிவடைந்து பயனுக்கு வரும் காலம் 2015. இதற்காக கடல் நீரை சுத்திகரிக்கும் நிலையம் ஒன்றும் இங்கு கட்டப்படவுள்ளது. இந்த நீரைக் கொண்டு இயந்திரங்கள் குளிர்விக்கப்படும். மேலும் இந்த மின் நிலையம் நிலக்கரியின் எரி சக்தியால் இயங்கப் படவுள்ளதால், கப்பல்கள் மூலம் நிலக்கரி கொண்டு வரப்பட்டு அனல் மின் நிலையத்திற்கு கன்வேயர் பெல்ட்டுகள் மூலம் கொண்டு வர திட்டம். இதற்காக கடலுக்குள் 7 கி.மீ தொலைவில் ஒரு நிலக்கரி கப்பல்துறை கட்டப்படவுள்ளது. ராட்சத மின் இயந்திரங்கள் பெல் நிறுவனத்தில் இருந்து தயாரிக்கப்பட்டுக் கொண்டு வரப்படுகிறது. இந்த திட்டத்தால் கடல் வாழ் உயிரினங்களுக்கு எந்த ஆபத்துமில்லை என திட்ட அறிக்கைகள் கூறுகின்றன.  

## ராக்கெட் ஏவுதளம்
சதீஸ் தவான் விண்வெளி மையம் அமைந்த ஸ்ரீஹரிக்கோட்டாவை விட குலசேகரன்பட்டினம் நிலநடுக் கோட்டிற்கு அருகில் இருப்பதால் ராக்கெட் ஏவுதளம் அமைக்க வேண்டும் என்று தமிழகத்தில் பல தரப்பினர் இந்திய நடுவண் அரசை வற்புறுத்தி வருகின்றனர். தற்போது இஸ்ரோ நிறுவனம் குலசேகரன்பட்டினத்தின் இராக்கெட் ஏவுதளம் அமைக்க முயற்சிகளில் ஈடுபட்டுள்ளது. குலசேகரன்பட்டினத்தின் கடற்கரையை ஒட்டியப் பகுதியில் விண்வெளியில் ஏவுகணை ஏவும் தளம் அமைக்க இஸ்ரோ முடிவு செய்துள்ளது. அதற்கான நிலம் வழங்கக் கோரி தமிழ்நாடு அரசிடம் கோரிக்கை வைத்துள்ளது.  

### ஏவுகணை தளத்திற்கு நிலம் எடுப்பு
தமிழ்நாடு அரசின் வருவாய்த் துறை நிலம் எடுப்பு அதிகாரிகள் மூலம் திருச்செந்தூர் வட்டம், உடன்குடி ஊராட்சி ஒன்றியத்திற்குட்பட்ட மாதவன்குறிச்சி ஊராட்சி, செட்டியாபத்து ஊராட்சி மற்றும் சாத்தான்குளம் வட்டத்திற்குட்பட்ட பள்ளக்குறிச்சி ஊராட்சி, படுக்கபத்து ஊராட்சி ஆகிய ஊராட்சிகளிலிருந்து 2,233 ஏக்கர் நிலங்கள் கையகப்படுத்தப்பட்டன. மேலும் குலசேகரன்பட்டினம் அருகே கடற்கரையை ஒட்டி அரைவட்ட வடிவில் நிலம் எடுக்கப்பட்டு, கையகப்படுத்தப்பட்டு நிலங்கள் அனைத்தும் இஸ்ரோவிடம் ஒப்படைக்கப்பட்டுள்ளது.  

## கோயில்
- முத்தாரம்மன் கோவில், குலசேகரன்பட்டினம், (நவராத்திரி எனும் தசரா விழாவிற்கு பெயர் பெற்றது)
# நாரைக்கு முத்தி கொடுத்த படலம்


திருவிளையாடற் புராணத்தில் 48 வது படலமாக (செய்யுள் பத்திகள்: 2297 -2321) **நாரைக்கு முத்தி கொடுத்த படலம்** உள்ளது. இப்படலத்தில் பொற்றாமரை வாவியில் மூழ்கித் தன் தீவினை ஒழித்து இறைவனின் திருவடிகளை அடைவதை உறுதிபட யாசித்த நாரைக்கு முத்தி கொடுத்த வரலாறு கூறப்பட்டுள்ளது.  

## திருவிளையாடல்
பாண்டிய நாட்டின் தெற்கில் தாமரைக் குளமொன்றில் நாரை ஒன்று வாழ்ந்து வந்தது. வறட்சி காரணமாக குளம் வற்றியதால் நாரை அக்குளத்தை விட்டு நீங்கி காட்டுப் பகுதி ஒன்றில் இருந்த குளக்கரையில் வாழ்ந்து வந்தது. அக்குளத்தில் முனிவர்கள் வந்து முழுகிச் செல்வர். முனிவர்கள் முழுகும் போது மீன்கள் அவர்களது சடையிலும் தோளிலும் புரள்வதை இந் நாரை அவதானித்தது. முனிவர்களைத் தொட்டதால் புனிதமடைந்த மீன்களைப் புசிப்பதில்லை என உண்பதையே நிறுத்தியிருந்தது.  

அக்குளத்தில் மூழ்கிய முனிவர்கள் கரையேறிய பின் வாசித்த மதுரைப் புராணமும், சோமசுந்தரப் பெருமானின் திருவிளையாடல் புராணமும் அந் நாரையின் காதுகளில் கேட்டன. நாரை அறியாமை நீங்கி மெய்யறிவு பெற்றது. இறைவனின் மாட்சிமையை உணர்ந்தது. அது மதுரைப் பொற்றாமரைக் குளத்தில் மூழ்கி 15 நாட்கள் இடையறாது இறைவனைத் தியானித்தது.  

இறைவன் அந்நாரையின் முன் தோன்றி என்ன வரம் வேண்டும் எனக் கேட்டார். " ஐயனே நான் இப்பிறவி நீங்கி சிவலோகப் பயன் அடைய வேண்டும். பொற்றாமரைக் குளத்தில் மீன்கள் வாழாத நிலை வேண்டும்" எனக் கேட்டது.
# பொதும்பில் கிழார்

**பொதும்பில் கிழார்** சங்ககாலப் புலவர்.அவை நற்றிணை 57 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் இடம்பெற்றுள்ளது.  

இவரது மகனார் பொதும்பில் கிழார் மகனார் வெண்கண்ணியார் என்பவரும் ஒரு புலவர்.  
## மந்தி வன்பறழ்
ஆமான் கூட்டம் வேங்கை மரத்தடியில் வாழும்போது மந்தி ஆமானின் பாலைக் கறந்து தன் குட்டியின் கை நிறையப் பெய்யும் மலையில் வாழ்பவன் அவன். (அவள் தினைப்புனம் காத்தபோது அவன் அவளோடு இருந்தான்.) தினை கொய்பதம் கொண்டதும் அவள் நலம் தொலைந்தது. - தலைவி வீட்டுக்குள் அடைபட்டுக் கிடப்பதைத் தோழி இவ்வாறு தலைவனுக்கு உணர்த்துகிறாள். <small>நற்றிணை 57</small>
# சுல்தான் அசுலான் சா கோப்பை

**சுல்தான் அசுலான் சா கோப்பை ** (Sultan Azlan Shah Cup) மலேசியாவில் ஆண்டுதோறும் நடத்தப்படும் ஓர் பன்னாட்டு ஆண்கள் வளைதடிப் பந்தாட்டப் போட்டியாகும். 1983ஆம் ஆண்டு ஈராண்டுகளுக்கு ஒருமுறை நிகழும் போட்டியாகத் தொடங்கியது வளர்ச்சியும் புகழும் பெற்று 1998ஆம் ஆண்டுமுதல் ஆண்டுக்கொருமுறை நடத்தப்படுகிறது. வளைதடிப் பந்தாட்டத்தில் மிகுந்த ஈடுபாடு கொண்ட மலேசியாவின் ஒன்பதாவது யாங் டிபெத்துவன் அகோங் மன்னர் சுல்தான் அசுலான் சா நினைவாகப் பெயரிடப்பட்டுள்ளது.  

இந்தியா 2009ஆம் ஆண்டு 3-1 என்ற கோல் கணக்கில் மலேசியாவை வென்று கோப்பையை வென்றது. 2010ஆம் ஆண்டில் தென் கொரியாவுடனான இறுதியாட்டம் மோசமான காலநிலையால் கைவிடப்பட்டு இருவரும் கூட்டு வெற்றியாளர்களாக அறிவிக்கப்பட்ட நிலையில் இந்தியா கோப்பையை தன்னகத்தே தக்க வைத்துக் கொண்டது. 2013 ம் ஆண்டு ஐந்தாம் இடத்திற்கான போட்டியில் பாகிஸ்தானை வென்றது.
# பொதும்பில் கிழார் மகனார் வெண்கண்ணியார்

**பொதும்பில் கிழார் மகனார் வெண்கண்ணியார்** சங்ககாலப் புலவர். இவரது பாடல்கள் இரண்டு உள்ளன. அவை நற்றிணை 375, 387.  
இவரது தந்தையார் பொதும்பில் கிழார் என்பவரும் ஒரு புலவர்.  

## பாடல் சொல்லும் செய்திகள்
;குருகின் தோடு  
:குருகுப் பறவையின் கூட்டம் தாம் அமர்ந்திருந்த புன்னை மரத்து மலர்கள் உதிரும்படி ஒருசேர எழுந்து பறக்கும் சேர்ப்புநிலத் தலைவ! நான் நாணம் கொள்ளும்படியும், நன்னுதல் தலைவி உவக்கும்படியும் திருமணச் செய்தியோடு வந்தால் நல்லது. மண்டிலம் (சூரியன்) போய்விட்டது என்று கடலலை பொங்கிப் பாயும் எங்கள் ஊருக்கு வந்தால் நல்லது. - எனத் தோழி தலைவனிடம் கூறுகிறாள்.  

;ஆலங்கானத்துச் செழியன் பாசறை  
:மழவரின் செந்தொடை அம்பு பாயும் கவலை வழியில் அவர் சென்றிருக்கிறார். சுருண்ட கூந்தலும், அது விழும் தோளும் கொண்ட உன் தொன்னலம் சிதையவிடாதே. அவை,ஆலங்கானம் தலையாலங்கானம் என்னுமிடத்தில் பாசறை அமைத்து நெடுஞ்செழியன் போரிட்டான். அந்தப் போர்க்களத்தில் வாள் மின்னியது போல வானம் மின்னி நெடும்பெருங்குன்றத்தில் குழுமி மழை பொழிய வருவதைப் பார். கார்காலம் வந்ததும் அவர் வந்துவிடுவார். - தோழி இவ்வாறு சொல்லித் தலைவியைத் தேற்றுகிறாள்.  
##### அடிக்குறிப்பு
Reflist